text:
Tíðindi
Sjálvstýri í menning í Suðuroy
Mikukvøldið var stovnandi aðalfundur av Suðuroyar Sjálvstýrisfelag, og karmarnir um fundin finnast neyvan betri: SALT í Drelnesi. Sí myndir frá aðalfundinum.
Ingvard Olsen farin, 86 ára gamal
Brádliga vóru boð eftir Ingvard Olsen 86 ára gamal. Vanliga nevndu Ingvard telefonmaðurin. Hann var ættaður úr Kvívík, og búsitandi á Glyvrum.
Aðalfundur í Norðoya Sjálvstýrisfelag
Aðalfundur Norðoya Sjálvstýrisfelags verður á Klaksvíksvegi 28, mikukvøldið 5. februar kl. 20:00.
Skrá sambært lógum felagsins.
Nýggir limir kunnu tekna seg.
Nevndin
úr stevnuskránni
Flokkurin er sjálvstýrisflokkur. Tað merkir, at virkað verður fyri sjálvstýri.
Málið er, at føroyingar taka fulla ábyrgd av tjóðini og fáa fullan avgerðarrætt fyri henni.
Flokkurin er sosialliberalur og fyri, at samfelagið byggir á privata ognarrættin og á fyritakssemi hins einstakra. Flokkurin er tó fyri neyðugari almennari stýring. Ognarrættur og fíggjarlig ábyrgd eiga at vera knýtt hvørt at øðrum við tí fyri eyga at røkja og økja ognir Føroya fólks.
Flokkurin byggir á kristnu siðalæruna og vil verja trúarfrælsi, politiskt frælsi, mentanar- og vinnufrælsi, og er ímóti mannamuni og allari happing.
Á hesum grundarlagi hevur Sjálvstýrisflokkurin sett sær fyri at tryggja lívsgrundarlag og sjálvsøgd rættindi hins einstakra borgara, at fremja ein rættvísan sosialan politikk eftir føroyskum fortreytum, og at menna føroyskan siðaarv, mál og mentan.


c: text/html

text:
Effodeildin: TB 1-4 NSÍ
Í dag var NSÍ komið á vitjan og vit høvdu sett nøsina upp móti einum sigri, tí møguleikarnar eru við at fækkast, men tíverri bleiv talan um eitt heldur tannleyst TB lið, ið ikki veruliga tordi at bjóða NSÍ veruliga av í fyrsta hálvleiki.
Ndende hevði ein snudd eftir dystin í Vágunum, og sat tí uttanfyri í dag frá byrjan. Dan byrjaði í hansara stað, annars er liðið tað sama sum tað hevur verið í seinastuni.
Ivan
Teitur, Óli, Martin, Eirikur
Poul, Dan, Rógvi, Babacar, Nicky
Arthur
Tað var gott fótbóltsveður í dag, so at siga ongin vindur, men tó eitt sindur fitt av regnið, men hetta er eitt av teimum bestu líkindum at spæla fótbólt í. Tíverri, líka so gott fótbóltsveður, eins keðiligt var úrslitið tá Lars Müller bríkslaði fyri seinastu ferð.
Fyrsti hálvleikur var sum heild onki at rópa upp um, fáir møguleikar til bæði liðini og ikki serliga væl skipað spæl. Men tá tað restaði nakrir minuttir í til fyrsti hálvleikur var liðugur, tá hava vit ein rættuliga stóran møguleika, men NSÍ fær ruddað burtur næstan á strikuni. Løtu seinni fara NSÍ í álop og tað endar við at bólturin situr í kassanum til hálvleiksstøðuna 0-1.
Hetta var tungt at fáa eitt mál móti okkum beint áðrenn hálvleikin, og tí noyddist Páll uttan iva at tosa við eitt sindur størri bókstavir, enn hann hevði ætlað, tí enn var møguleikin fyri at fáa trý stig heilt opin, um ikki NSÍ fekk hatta málið. Hetta minkaði um møguleikan og realitetin, men vit vita sum eru at okkara menn kunnu kempa ein ávísa likamspart út av buksunum.
Dagurin í dag var ikki ein av okkara eydnudøgum, tí vit fara út til annan hálvleik og NSÍ fáa eitt mál og brekka gerst ein drúgvari.
Vónin kemur aftur
Tá ein góður tími var leiktur fingu vit eitt mál, sum Ndende skallaði inn um eftir innlegg úr høgru. Ndende var komin inn stutt inni í øðrum hálvleiki. Samstundis við at Ndende kom inn, bleiv Ragnar Tausen eisini settur á vøllin. Út fyri teir báðar fóru Arthur og Dan.
Vit hava í hesum minuttum nakrar møguleikar aftrat at fáa mál, men bólturin vil ella kann bara ikki fara innum, tíverri. TBarnir koma fram til onkrar støður, har vit áttu at fingið eitt mál, men tíverri bleiv tað ikki í dag.
Eftir hetta málið livdu vónin, men tíverri bert sera stutt.
Dysturin var illa nokk bríkslaður í gongd eftir minkandi málið frá TB, so var galið í hinum endanum. Eirikur ger brotsspark og Klæmint A. Olsen setti hann í kassan og gjørdist har við dupultur málskjútti.
Alt endaði við tí, at tá 80 minuttir vóru leiktir, tá gjørdist endaliga støðan 1-4 eftir eina misskiljing millum Martin og Ivan, sum førdi við sær at Martin skallaði bóltin upp um Ivan og í egið net. Eitt keðiligt mistak, sum tó ikki veruliga hevði nakað at siga, tí tað var 1-3 málið, sum tók luftina úr ballónini.
Vit mugu kempa víðari
Eitt sum tó skal sigast og tað er, at hetta kappingarárið er als ikki liðugt fyrr enn seinasta bríksl hevur verið. Vit mugu kempa víðari, sum svakir og AB skal vinnast um eina viku!
Tá skal lív og sál leggjast í arbeiði inni á vøllinum og tað skal stríðast og berjast, sum um Beelzebub var í hølunum á okkum allatíðina!
Kempa, kempa, kempa!
Myndir frá dystinum
Nakrar myndir frá dystinum kunnu síggjast umvegis hesa leinkjuna.
Dagsins leikari
Atkvøðast kann um dagsins leikara í høgra bredda. Eisini er stigatalvan dagførd við úrslitum frá hesum leikumfarinum.

robotstxt: allowed

filter: keep


text:
”Redaktørurin” er hjartaliga vælkomin millum teirra, ið verja ófødda barnið!
2021-10-02 19:25
Í netblaðnum ”Vikuskiftið” skrivar ”redaktørurin” hesi skilagóðu orð, ið so væl lýsa rættin hjá óføddum børnum til lív:
”Børn avgerða ikki sjálvi hvørji foreldur tey fáa, ella hvar tey verða fødd, ella hvussu teirra tilvera fer at vera.
Tilverur, sum enn ikki eru føddar, eru teir mest óseku skabningar, vit kunnu ímynda okkum.
Av tí sama plagar at vera semja um, at børn í minst møguligan mun skulu dømast ella revsast fyri viðuskifti, sum tey onga ávirkan hava á.
Breið semja er eisini um, at børn eiga rættin til bæði mammuna og pápan tá tey verða fødd”.
Hóast hesa vitan, at børn ikki skulu dømast ella revsast fyri viðuskifti, sum tey onga ávirkan hava á, verður mett at fleiri enn 40 mió. ófødd børn verða ofraði á fosturtøkualtarinum hvørt ár. Lat okkum vóna og biðja eftir, at fleiri, eins og ”redaktørurin”, vakna, síggja órættin, og vilja verða við í stríðnum móti hesum heimsumfatandi órætti, ið verður framdur móti okkara ”mest óseku”.
Seinni parturin av oddagreinini viðvíkur spurninginum um at broyta siðbundna hjúnalagið millum mann og kvinnu. Hendan royndin verður í blaðnum og á Løgtingi, fjald í eini verjutalu fyri fødda barninum.
Um hetta er stutt at siga, at neyvan er nakar løgtingslimur, sum ikki vil geva alt fyri at hvørt einasta barn í Føroyum fær tryggastu og bestu umstøður at liva og vaksa upp undir! So har eiga vit at taka saman lógvatøk og ikki lata nøkur fá draga onnur púra óviðkomandi viðurskifti inn í málið- og á tann hátt forða fyri einari loysn.
Jenis av Rana


text:
Skeið í kreativari skriving fyri tilflytarar úr Teilandi og Filipsoyggjum
Skrivihug
Hevur tú hug at skriva eina søgu, men heldur teg ikki duga og als ikki á føroyskum, so er hetta skeiðið júst nakað fyri teg.
Rithøvundafelag Føroya skipar fyri skeiði í kreativari skriving fyri tilflytarar úr Teilandi og Filipsoyggjum, í døgunum 10. og 11. november 2018.
Skeiðið verður í Norðurlandahúsinum í Tórshavn, og er tað Rakel Helmsdal, rithøvundur, ið fer at undirvísa. Rakel hevur bæði nógvar royndir í at skriva sjálv og í at undirvísa, og hon dugir sera væl at geva íblástur til, hvussu ein fær skrivað niður tað, sum livir í hugflognum.
Øll duga vit at skriva eina søgu, sigur Rakel. Kanska duga vit ikki øll at stava ella benda rætt, og kanska als ikki á føroyskum, men vit hava søgur í okkum. Søgur um eitthvørt vit hava upplivað, ella søgur vit finna uppá.
Skriva á tínum móðurmáli
Skriviskeiðið "Unreadable Stories" vendir seg til tilflytarar úr Teilandi og Filipsoyggjum, tí haðani eru flestu av nýggjastu borgarum okkara komnir.
Undirvíst verður á føroyskum, men luttakararnir kunnu skriva á egnum moðurmáli; Phasa Thai ella Filipino. Tulkar verða hjástaddir á skeiðnum.
Fá íblástur
Skeiðið er skipað við fleiri smærri skrivivenjingum, sum hava til endamáls at geva íblástur og veita amboð til skrivingina hjá skeiðsluttakarunum.
Inn ímillum lesa vit/tulkarnir tað upp, sum vit hava skrivað. Á tann hátt síggja vit margfeldni í hugflognum. Ongin tekstur líkist, hóast uppgávan var nett tann sama. Vit inspirerast av hvørjum øðrum og skilja, at har eru ongi onnur mørk, enn tey vit sjálvi seta okkum.
Bókadagar
Árliga føroyska bókmentafestivalurin, Bókadagar, verður í Norðurlandahúsinum 23. - 25. november 2018.
Á skránni er millum annað samrøður við tilflytarar um bókmentir sæddar við teirra eygum. Møguleiki verður hjá skeiðsluttakarum at lesa upp tekstabrot í hesum sambandi.
Tilmelding
Spurningar kunnu sendast til skrivaran hjá Rithøvundafelagnum, Helle Thede Johansen, á rit@rit.fo.


text:
Landaøki, ið nú er Bulgaria, hevur mestsum alla tíð sína staðið í skugganum av sterku grannum sínum. Bæði grikkar, rómverjar og turkar hava rátt her, og frá 1944 til 1989 var Bulgaria partur í kommunistiska Eysturevropa. Mesta fólkið er bulgarar; lítil partur turkar og makedónar. Síðan 1989 hevur ein liður fram ímóti fólkaræði og at umskipa búskapin verið at skifta ríkisriknu stórgarðarnar sundur í smáar garðar. Nógv hevur eisini verið gjørt at fáa útlendsk ferðafólk at koma til gomlu býirnar og til strendurnar við Svartahav.
Fleiri enn ein millión fólk býr í høvuðsstaðnum Sofia. Býurin er týðandi ídnaðarmiðdepil, og bæði á láglendinum og í hálendinum uttan um býin hava bøndurnir nógv dýrahald. Mangir gamlir og vakrir bygningar eru í býnum, t.d. Alexander Nevsky-kirkjan, bygd teimum russisku hermonnum til minnis, ið róku turkar úr Sofia í 1878. Vegakervið í Bulgaria er gott. Í Sofia koyrir meginparturin av fólkinum í tráðbussum.
Jarnmálmurin og kolið í Bulgaria eru ikki so góð, sum krevst at gera jarn, ið kann nýtast í tungídnaðinum. Fyrr keypti Bulgaria jarn, kol og olju bíliga úr Sovjetsamveldinum, men nú má hetta verða keypt á fría marknaðinum. Seinastu árini hevur Vesturevropa lænt Bulgaria nógvan pening at umskipa og menna ídnaðin, t.d. telduídnaðin. Klædnaídnaður og matvøruídnaður eru tyðandi vinnuvegir.
Ikki langt frá býnum Kazanluk, heilt norður at Balkanfjøllum, er Rósudalur. Her eru stórar rósueingir. Í lýsingini hvønn morgun í mai og juni fara fólk at henta rósuknubbarnar á damask-rósuni. Hentað verður bara í lýsingini, áðrenn sólin rísur og turkar oljuna úr krúnubløðunum. Rósurnar verða fyltar í sekkir og fluttar í asnavognum til verksmiðjur, ið vinna oljuna úr teimum. Oljan, nevnd attar, verður nýtt til luktilsi. Á hvørjum ári, tá ið rósu-grøðin er heystað, er stór veitsla.
Fólkið hevur altíð lagt dent á at goyma gamlar bulgarskar siðir. Tí hava mangir býir sínar sermerktu stevnur við tónleiki og skrúðgongu. Siður er mangastaðni, at stevnufólkini lata seg í skreytbúna og gekkaskort, ið tey sjálvi hava gjørt.
Rumenia og Bulgaria eru rættiliga lík lond. Donau er mark ímillum londini næstan heilt eystur at Svartahavi. Lendið fram við Donau er av bestu landbúnaðarjørð; og bæði í líðunum í Karpata-fjøllum og í Balkanfjøllum eru stórir eiki-, furu- og grannskógir. Bæði londini hava sjóvegis skipasamband við umheimin um Svartahav. Til dømis hava býirnir Constanta í Rumenia og Burgas í Bulgaria í øldir verið stórir altjóða havnabýir.
Vakra náttúran og fjølbroytta fólkalívið hava gjørt Rumenia til væl umtókt ferðavinnuland. Søgnin um Drakula greiva, ið var úr skógarlandinum Transsylvania, dregur mong ferðafólk hendavegin, tí at fólk vilja sleppa at síggja borgina, hann skal hava búð í. Í báðum londum er ferðavinna bæði summar og vetur.
Stórir partar av Bulgaria eru velt jørð. Fyri sunnan, í Maritsadali, dyrka tey nógv tubbak til útflutnings. Í Rumenia er høvuðsgrøðin mais, hon verður dyrkað at eta og at brenna. Sumstaðni í báðum londum vaksa vínber ógvuliga væl.
Kelda: Heimsins lond. Bókadeild Føroya Lærarafelags og Føroya Skúlabókagrunnur. Tórshavn 1999.
Høvuðsstaður:
Sofia
Vídd: 110.910 km2
Fólkatal: 7.639.000
Alment mál: bulgarskt
Átrúnaður:
kristindómur 85%, islam 13%, jødar 1% og aðrir 1%
Stýrirlag: fólkaræði, fleirflokkaskipan
Gjaldoyra: Lev (BGN)


text:
- Tíðindi, mentan og ítróttur
Í lagi at hyggja at fótbólti og drekka øl
Í Danmark eru 30.000 menn og 4.500 kvinnur, sum árliga fáa viðgerð fyri fótbóltsskaða. Spurdur um, hvussu tølini eru fyri Føroyar, sigur Magni Mohr, at ongin tøl eru, men at lutfallið man vera nakað tað sama, sum tað er fyri londini rundanum okkum. Magni heldur, tað er í lagi at spæla fótbólt, tí heilsuligu fyrimunirnir eru størri enn vansarnir. Spurdur um, hvørt fótbóltsmentanin ikki er nakað ósunn við alkoholi, heldur Magni, at mentala heilsan, sum samanhaldið við fótbólti gevur, uppvigar hetta. Hoyr prátið her.
Tak niður
Sí eisini


text:
Orðfeingi og lesifatan - les saman, 10 ár og eldri
Kanska hugsar tú, at nú barn títt dugir at lesa, so er leyst og liðugt. Men lesing er ikki bara ein spurningur um at seta bókstavir saman til orð. Um barnið lesur hóskandi skjótt og væl og skilir tað, tað lesur, smittar tað yvir á læringina í øllum lærugreinum. Eins og tú bara lærir væl at svimja við at svimja nógv, lærir tú bara at lesa væl við at lesa nógv. Lesifatan er at samantvinna tað, tú veitst og skilir frammanundan við tað nýggja, tú lesur um í tekstinum.
Tí hevur tað týdning, at barnið hevur stóra vitan um verðina, og her kanst tú sum foreldur hjálpa:
- Lat barnið lesa nógv
- Tosa nógv við barnið
- Halt fram at lesa fyri barninum, hóast tað dugir at les! At lesa fyri barninum er avgjørt tað besta, tú kanst gera fyri at økja tilvitið um mál
- Upplestur gevur hugna og góðar felags upplivingar
Vanliga megnar barnið um 10 ára aldur at lesa einfaldar tekstir. Tað hevur tó týdning, at tú framvegis lesur fyri barninum, soleiðis at tað hoyrir torskildari tekstir og um torskilt evni og á henda hátt mennir orðfeingið og fær góðar lesiupplivingar.
Lesigleði
Lesing er ein ótømandi kelda til gleði, spenning, vitan og undirhald. Tað er ikki altíð so lætt at vekja lesigleði og leisáhuga, men sum foreldur kanst tú hjálpa barni tínum út frá tí, tú veitst um áhugamál, førleika og royndir hjá barninum. Við at lesa sjálv/ur ert tú eisini ein fyrimynd fyri barnið.
Í bókum kann barnið lesa um ymiskar kenslur og tankar, fólk hava, og um støður ymisk fólk koma í. Hetta er ógvuliga mennandi og læruríkt, og barnið kann kenna seg sjálvt aftur og læra onnur at kenna. Barnið kann lesa um eym evni og tað, ið tað kanska ikki torir at spyrja ein vaksnan um. Barnið, sum lesur, fær ein ágóða, sum varir alt lívið.
Hvar finni eg bøkur og tilfar?
- Lat barnið hava lætta atgongd til bøkur, og lat bøkur liggja frammi, har barnið er.
- Á bókasøvnum finnur tú nýggjar og góðar, gamlar bøkur umframt ljóðbøkur; ljóðbøkur eru góðar, tí tær byggja á skrivað mál, sum er ríkari enn talað mál.
- Ert tú limur í barnabókaklubbanum hjá BFL, fært tú 8 bøkur sendandi um árið. Sí bokaklubbin.fo
- Les Strok, sum er blað til børn í aldrinum 9-16 ár. Sí strok.fo
- Kabbabøkur eru lættlesibøkur, ið eru góðar at venja lesiførleikan. Sí bfl.fo


text:
Landsstýrismaðurin í heilsumálum hevur givið sjúkrahúsverkinum fíggjarliga tilsøgn til tveir nýggjar serlæknar, ein eygnalækna og ein lungnalækna. Tørvurin á serlæknum er stórur, og tess fleiri tað eydnast at seta, umframt at pengar verða brúktir til konsulentar, tess skjótari kann málið um viðgerðartrygd á øllum økjum røkkast.
Pengar verða nú tøkir til at seta enn ein eygnalækna og enn ein lungnalækna í føroyska sjúkrahúsverkinum. Tað hevur Kaj Leo Holm Johannesen, landsstýrismaður í heilsumálum, givið tilsøgn um. Pengarnir skulu takast av serligu fíggjarlógarjáttanini til serlæknar og serútbúgvin heilsustarvsfólk, sum seinastu árini hevur verið 3,2 milliónir krónur árliga.
Eydnast tað at seta nýggju serlæknarnar, verða tilsamans fýra eygnalæknar og tveir lungnalæknar í føroyska sjúkrahúsverkinum.
Umframt fíggjarligu tilsøgnina til nýggju serlæknastørvini hevur landsstýrismaðurin eisini givið tilsøgn til, at ein partur av játtanini í ár kann nýtast til konsulentar at minka um bíðilistarnar.
Tørvurin á serlæknum og serútbúnum heilsustarvsfólkum er ein áhaldandi avbjóðing, og landsstýrismaðurin leggur stóran dent á alla tíðina í størst møguligan mun at royna at nøkta henda tørvin. Serlæknar og serútbúgvið heilsustarvsfólk eru nevniliga avgerandi fyri, at tað skal bera til hava flest møguligar viðgerðir í Føroyum og fyri at røkka málinum um viðgerðartrygd á øllum økjum.


text:
Ónøgd við lutakastið hjá FSF: “Pinnamats-brigadan” sigur nei til Skansan
Tað elvir til kjak, at 500 tilvildarligir áskoðarar sleppa til landsdyst. Fleiri halda at Skansin átti at fingið ein part av teimum fyri at sett lív í
Tað hevur elvt til nógv kjak á Facebook-síðuni Føroyskt fótbóltskjak, at FSF hevur boðað frá, at 500 áskoðarar sleppa til komandi heimadystirnar hjá A-landsliðnum móti Lettlandi leygardagin og Andorra týsdagin í næstu viku.
Les eisini: Nú sleppa áskoðarar til landsdyst (Dagur.fo)
Stadionspeakarin í Klaksvík, Kristian Joensen, leggur út við at spyrja hví FSF skal í gongd við lutakast, og skýtir upp, at Skansin fær tey at býta út.
- Hví skal FSF fjasa við at hava lutakast um nøkur atgongumerkið. Hví ikki siga, tit í Skansanum, tit byta atgongumerkini runt til teir 500 mest rópandi áskoðarnar. So fáa vit stemning á Tórsvølli. Nú riskikera vit at fáa ein keðiligan stemning, heldur Kristian Joensen.
(Savnsmynd: Sverri Egholm)
Fleiri siga seg vera samdan við Kristiani Joensen.
- Sjálvandi skal Skansin hava sín part av hasum, skrivar ein.
- Ímyndið tykkum 500 skansalimir, spjaddir um alla langsíðuna, í frástøðu, men rópandi og syngjandi, tað hevði verið so óluksáliga feitt, skjýtur skansafjepparin Niels Uni Dam upp.
Sambært honum, er Skansin ikki so væl móttikin á Tórsvølli longur.
- Skansin hevur ongantíð vunnið hjørtuni á teimum á ovastu rók í FSF. Skansin var eitt projekt, ið Tróndur Vatnhamar byrjaði, men síðan Tróndur gavst, hevur kærleikin frá FSF ligið á einum sera lítlum stað, vil Niels Uni Dam vera við.
Tróndur Vatnhamar, sum kunnugt ikki longur arbeiðir hjá Fótbóltssambandinum, er klárur at viðmerkja beinanvegin.
- Skansin er ov fólksligur til slipsadreingirnar, teir høvdu jú aldrin sett seg har, eingin pinnamatur, skrivar hann og í skemti leggur hann afturat: “pinnamats-brigadan“.
Ein annar ætlar sær at boykotta næstu landsdystirnar hjá Føroyum.
- Sum skansalimur boykotti eg komandi landsdystirnar, vegna arroganta stílin hjá FSF, skrivar ein.
(Savnsmynd: Sverri Egholm)
Ísakalt nei
Formaðurin í Skansanum letur eisini illa at. Sambært honum hevur fjepparafelagið fingið eitt ísakalt nei upp á fyrispurningin um at fáa nøkur atgongimerki til sínar larmandi limir.
- Eg havi kannað møguleika fyri at fáa nøkur atgongumerki tillutað til Skansan, fyrst 100 stk, so 20 stk, svarið er eitt ísakalt nei. So eg tími ikki at blíva við at pressa uppá. Tað vil siga, at ongi Skansa-atgongumerki verða, so eg ynski tykkum bestu eyðnu við hesum tápuliga lutakastinum, skrivar Johan Ásmundsson, formaður í Skansanum í fráboðan.
Nations League dysturin millum Føroyar og Lettland verður á Tórsvølli leygardagin 10. oktober klokkan 17, meðan dysturin millum Føroyar og Andorra verður týsdagin 13. oktober klokkan 19:45. Men áðrenn uppgávurnar á Tórsvølli bíða, skal ein venjingardystur í Herning móti Danmark mikudagin 7. oktober klokkan 17 føroyska tíð avgreiðast.


text:
Persónupplýsingar
Vit senda tínum kaga ein fyrispurning fyri at staðfesta, um kagin hevur goymt cookies í sambandi við undanfarnar vitjanir á heimasíðum okkara. Ein cookie er ein lítil dátufíla, sum verður goymd í tínum kaga, tá ið tú vitjar eina av okkara heimasíðum, so heimasíðurnar kenna tína teldu aftur, næstu ferð tú vitjar tær. Ein cookie er ein óvirkin fíla og kann ikki spjaða virus ella onnur skaðilig forrit. Cookies kunnu savna inn upplýsingar, undir hesum eyðmerkingarlykil, brúkarastillingar, brúkaraupplýsingar, upplýsingar um brúk av heimasíðuni og samlaðar hagfrøðiligar upplýsingar. Cookies kunnu eisini brúkast til at goyma brúkarastillingar og til at greina og meta um effektivitetin av serstøkum pørtum av heimasíðuni í samsvari við hesar leiðreglur umframt til at betra um brúkaraupplivingina.
Trýst her fyri at taka støðu til okkara brúk av cookies á tínari teldu


text:
Undan kappingarárinum 2013 vóru menn ymsir á máli um hvør málsetningurin fyri 3.deild 2013 skuldi verða. Talan er jú um triðbesta liðið hjá TB, og av tí sama vóru útlitini fyri einum breiðum leikararahópi rættiliga avmarkaðir. Tó so, so vísti tað seg, at áhugin at leika við 3.deild var sera góður og tá byrja at venja, møttu yvir 15 mans hvørja ferð.
Málsetningurin var fyrst og fremst at koma í finalubólkin og so taka tað haðani.
Eins og í fjør, so átók Páll Heri sær ábyrdina av at boða til venjing og øllum tí praktiska kring hópin. Hesa uppgávu hevur Páll Heri loyst til eitt UG.
Tá hugt verður eftir hópinum sæst beinavegin, at tað fyri tað mesta eru ungir mans við avmarkum royndum. Millum royndastu leikararnir kunnu nevnast Kai Roest og Mortan Enni, ið hava royndir frá besta liðnum hjá TB.
Kappingarárið byrjaði við einum undanbólkið har TB var í bólki við Skála, Víkingi C og Undrinum. TB vann bólkin við 4 sigrum og 2 javnleikum, tó tveir teir seinastu dystirnir uttan at leika, tí mótstøðuliði ikki møtti.
Merkisvert er at leggja afturat, í teimum 4 leiktu dystinum megnaði TB bert at skjóta 5 mál, men einans lata 2 mál ígjøgnum. At hava eina málúrtøku á 5-2 í 4 dystum í 3.deild er óhoyrt, og um hugt verður eftir øðrum liðum í deildini, kann eitt nú nevnast, at eitt av teimum trimum liðunum hjá Víkingi skeyt heili 49 mál í 6 dystum í sínum undanbólkið.
Finalubólkurin er mannaður av 8 liðum, og nú deildin fór í summarfrí á jóansøku, hevur TB higartil leikt 6 dystir. Tað eru blivið til 3 sigrar, 2 javnleikir og 1 ósigur.
Sostatt hevur TB hevur 11 stig fyri 6 dystir. Hetta er nóg mikið til at TB í løtuni liggur á einum fjórða plássi saman við NSÍ við somuleiðis 11 stigum. Tó hevur TB leikt ein dyst færri, og megnar TB at vinna útsetta dystin móti EB/Streymi, kemur TB uppá 14 stig og á eitt annað pláss.
Higartil hevur B36 víst seg at verða klárt besta liðið í deildini og liggur ósvikaliga sikkurt á einum fyrsta plássi við 19 stigum.
Einasta lið B36 ikki hevur megna at fingið fulla úrtøku ímóti, er TB, tá dysturin teirra millum endaði við einum 2-2 javnleiki.
Eitt steyp er eisini komi í hús í ár, eftir at TB megnaði at vinna stevnusteypið á jóansøku á heimavøllinum við Stórá eftir brotssparkskapping móti B36. Onkur vil verða við, at hetta samstundis er fyrsta steyp TB hevur vunnið við Stóra í vaknsmannadeildini.
Samanumtikið so hevur árið hjá TB í 3.deild higartil hildnast sera væl, skrásettir eru 12 dystir, 7 sigrar, 4 javnleikir og bert 1 ósigur.
Vónandi fer seinna hálva at eydnast líka væl sum fyrra. Nú er málsetningurin eitt pláss í ovaru helvtini í finalubólkinum og við eins góðum innsatsi sum higartil, fer hetta heilt víst at bera til.
Einaferð 3. deild, altíð 3 deild.
JRS


text:
Fundamentalisturin eftir Juha Jokela (2007)
– ein leikur um trúgv – og vón – og kærleika.
Heidi, sum er nýfrelst og bókstavtrúgv kristin vitjar sín gamla lærumeistara, prestin Markus, eftir nógv ár. Heidi hevur slept síni villu fortíð og er nú gift við einum pastori í eini Evangeliskari fríkirkju og hevur tvey børn. Markus, hinvegin, er sum prestur komin í eina djúpa kreppu um sína trúgv. Hansara nýútgivnu greinar um sín iva á kristnu trúnna er orsøkin til vitjanina hjá Heidi. Hon vil vissa hann um bert at líta á Bíbliuna. Sum kvøldið líður, eru vit vitni til eitt veruligt trúarstríð millum tey bæði um spurningin um trúgv og um Guð er kærleiksfullur – og brennandi spurningurin er: Hvør av teimum er í grundini fundamentalisturin? Ein samrøða, sum fær álvarsamar avleiðingar fyri bæði tvey á hvør sín hátt.
Finski høvundurin Juha Jokela vann norðurlendsku dramatikaravirðislønina 2008 fyri leikin Fundamentalisturin.
Leikurin varð framførdur á Tjóðpalli Føroyar á heysti 2007 og á Tampere International Theatre Festival 2008.
The Fundamentalist by Juha Jokela (2007)
A play about faith – and hope – and love.
Heidi, a born-again Christian, looks up her former mentor, Markus after many years apart. Heidi has lived life on the wild side but is now married to a pastor in an Evangelical church and has two children. However, Markus, a clerk, has deep personal doubts about his faith at this stage in his life. His newly released publication about these doubts is the very cause of Heidi’s visit as she wants to convince him to put his trust in the Holy Bible. As the night goes on, we witness their cat-and-mouse* discussion about faith – and the burning question is: which of them is, in fact, the fundamentalist? The conversation has profound consequences for both of them.
Playwright Juha Jokela (Finland) won the Nordic Dramatic Prize 2008 for The Fundamentalist.
Performed at the National Theatre Oct-Nov 2007 and at Tampere International Theatre Festival 2008.
Leikbólkurin Tvazz vísti við uppsetingini av “Køksdrotningarnar” eftir Werner Schwab í fjør eitt høgt ambitiónsstøði, og at í Tvazz eru bæði vilji og evni at gera hol í sjógvin innan føroyska leiklist. Uppsetingin av Fundamentalistinum eftir finska skaldið Juha Jokela er enn ein leikuppseting, ið setir dagskránna – bæði listarliga og innihaldsliga.
– Mikkjal Helmsdal, leiklistafrøðingur, Sosialurin okt. 2007 um leikin Fundamentalisturin.
Høvundur // Playwright: Juha Jokela (Finland)
Leikstjórn // Director: Petra Berg Holbek
Týðing // Translator: Gunnvá Zachariasen og Annika Hoydal
Rúm og ljós // Set and light: Egil Barclay Høgenni Hansen
Framleiðsla // Production: Gunnvá Zachariasen
Leikarar // Actors: Bárður Persson (Markus), Gunnvá Zacharisaen (Heidi)
Sangur // Music: Annika Hoydal
Myndir // Photos: Egil Barclay Høgenni Hansen
Forlag // Publisher: Nordiska Aps.
Leikurin varð framførdur á Tjóðpalli Føroya á heysti 2007 og á Tampere International Theatre Festival 2008. // Performed at the National Theatre Oct.-Nov. 2007 and at the Tampere International Theatre Festival 2008.
Juha Jokela vann norðurlendsku dramatikaravirðislønina 2008 fyri leikin Fundamentalisturin // Playwright Juha Jokela (Finland) won the Nordic Dramatic Prize 2008 for The Fundamentalist.


text:
Amnesty hevur sent landsstýrismanninum í útlendingamálum spurning um flóttafólkatilbúgving.
Les brævið her:
Góði Helgi Abrahamsen, landsstýrismaður í útlendingamálum
Støðan á oynni Lesvos og í flóttafólkaleguni Moria er skakandi og tíverri enn ein ímynd av, hvussu vit í Evropa ikki hava megnað at hjálpa menniskjum í dýrastu neyð.
Heimurin brennur hjá hesum 12.500 fólkunum. Eldri fólk. Fólk við kroniskum sjúkum, børn, kvinnur, sum eru við barn, kvinnur við smábørnum og fólk við rørslutarni.
Grikkaland stendur púra hjálparleyst uttan hjálp frá m.a. evropeiskum londum, og ígjár var greitt, at íalt 14 evropeisk lond hava bjóðað seg fram at hjálpa við at taka ímóti nøkrum av børnunum.
Í hesum sambandi vilja vit seta spurningin til Helga Abrahamsen, sum er avvarðandi landsstýrisfólk, um hvussu langt Føroyar eru komnar við at uppbyggja eina nøktandi tilbúgving, soleiðis at vit eisini kunnu hjálpa fólkum í neyð?
Amnesty hevur í fleiri umførum víst á evnið, og víst á, at Føroyar mugu taka eina støðu. Vilja vit taka altjóða ábyrgd á flóttafólkaøkinum?
Vit vita, at landsstýrismaðurin í undanfarnu samgongu setti gongd á arbeiðið at lýsa økið, og vit hava fingið staðfest, at vit kunnu hjálpa. Tað er eisini greitt, at vit í roynd og veru móttaka fólk, sum koma her at søkja friðskjól í dag. Men tað er okkum ógreitt, hvørt føroysku myndugleikarnir hava sett gongd á arbeiðið við eini tilbúgving, soleiðis at vit virðiliga kunnu taka ímóti einum avmarkaðum talið av menniskjum í neyðstøðu.
Vit ynskja tí at spyrja landsstýrismannin í útlendingamálum, hvør støðan er í hesum máli.
– Hvussu langt eru vit komin við at uppbyggja eina nøktandi tilbúgving, soleiðis at vit kunnu hjálpa
einum avmarkaðum talið av neyðstøddum?
– Í hvønn mun er vilji til at hjálpa einum avmarkaðnum tali av menniskjum í neyðstøðu og harvið
taka altjóða ábyrgd á flóttafólkaøkinum?
Við virðing,
Amnesty International Føroyar
Les meira um flóttafólkaøkið her.


text:
Prógvið bleiv burtur: Hárið í endatarminum
Perlur: Longu meðan avgerðin hjá serliga klagurættinum um, at málið skal ganga umaftur, er fesk, kann Eisenberg Strøm avdúka úr Íslandi, at Linda Hasselberg, ákæri, hevur viðgingið, at avgerandi prógv er blivið burtur úr upprunaligu sakini, sum ein týskur lækni á Suðuroyar Sjúkrahúsi, hevði funnið uppi í endatarminum á dronginum. Grein í Oyggjatíðindi 7. juli 2004.
Skrivað og greinað: Dan Klein, journalistur:
Oyggjatíðindir hevur fylgt hesi familjuni heilt aftur til 1998, tá barnaverndin á Tvøroyri forfylgdi teimum.
Ágangurin frá barnaverndarmyndugleikunum í Føroyum var so ágangandi, at tey sógu sær ongan annan møguleika enn at flýggja til Íslands við børnunum.
Hetta hendi í 1999. Í Íslandi stóð barnaverndin fyri teimum, tippaði av barnaverndarmyndugleik um í Føroyum.
¬ Síðani hevur lívið hjá hesi familju verið eitt reint helviti.
Øll børnini uttan tvey, tók íslendska barnaverndin frá familjuni, sum bardist og berjist enn fyri at fáa børnini aftur.
Sorgarleikurin og bardagin hjá hesi føroysku familjuni, er kent um alt Ísland.
Tvær ferðirnar hevur íslendska rættarskipanin dømt í málinum um børnini, sum vórðu tvangstikin av barnaverndini.
Í báðum førum kom rætturin til, at íslendska barnaverndin hevði ikki rætt til at taka børnini frá foreldrunum.
Men foreldrini vóru noydd at fara heilt upp í Íslendska Hægstarætt fyri at vita um tað var rætt, at børnini áttu ikki at verði tikin frá foreldrunum, sum so heldur ikki kundu fáa børnini heim aftur við teirri grundgeving, at tey tá høvdu verið so leingi hjá fosturfamiljum.
Tað skakaði alt Ísland, at eisini hægstirættur kom til ta niðurstøðu, at tað var skeivt at taka børnini, men tók amstundis avgerð um, at tey skuldu ikki aftur til foreldrini.
Við í dómarapanelinum í íslendska Hægstarætti sat kvinniligur dómari, sum eisini hevði arbeitt í barnaverndini, men spurnartekin varð ikki sett við habilitetsstøðuna hjá dómaranum.
Síðani hevur íslendska barnaverndin arbeitt av øllum alvi, eisini at fáa tey bæði børnini frá Jonnu og Eisenberg, sum tey hava heima, men hetta hevur ikki eydnast.** Men so kemur málið um falska frágreiðing upp.
Sera hent fyri íslendsku barnaverndina, sum nú helst sær sær ein møguleika at koma inn og taka tey seinastu børnini frá familjuni.
Eisenberg Strøm er ikki í iva um, at børnini, sum nú hava broytt frágreiðing um misbrúki av teimum, eru ávirkaði av barnaverndini, sum hevur gjørt alt fyri at hesi børnini ikki sleppa at vera saman við foreldrunum í Íslandi, uttan bara einaferð um árið, og tá hevur tað verið undir eftirliti, bæði av barnaverndi og forsturfamiljum.
Í samband við, at málið um misbrúki av børnunum nú er vent móti Jonnu Vágseið, sum nú skal hava hótt børnini at koma við falskari frágreiðing, hevur løgreglan í Føroyum verið í Íslandi og avhoyrt partarnar.
Linda Hasselberg, ákæri hjá fútanum, hevur verið alment frammi og sagt sína hugsan um málið.
Hon hevur eisini nevnt, at Jonna Vágseið er skuldsett, men at hon ikki enn er ákærd í málinum.
Yvir telefonina úr Íslandi, sigur Jonna Vagseið, at hon er skelkað av gongdini í hesum málinum.
Hon leggur herðslu á, at hon hevur ongantíð hótt børnini til nakað sum helst, og so sigur hon eisini, at hon kennir onki til at vera skuldsett í hesum málinum.
- Tað hevur hon onki fingið at vita um, sigur Eisenberg, sum brýtur inn í samrøðuna. Hann er ikki í iva um, at barnaverndarmyndugleikarnir standa aftanfyri, og hava trýst børnini til at koma við følskum ákærum um Jonnu.
Eisenberg nevnir ein kriminalpolitist við navni, og sigur, at hesin hevði sagt í íslandi, at hann trúði ikki frágreiðingini hjá dóttrini, tí har var onki samsvar.
- Linda Hasselberg vil »gloyma« alt um prógvið í endatarminum á dronginum:
Hetta var eitt 10 centimetur langt hár, sum týskur barnalækni fann uppi í endatarminum á dronginum, og sum eisini er nevnt í dóminum í móti teimum, sum nú vilja reinsast.
----
Hetta er bara eitt av fleiri prógvum um, at Einglapressan liggur í lummaullini hjá maktini. Tað er onki broytt. Sjálvt í dag letur Einglapressan seg stýra heldur enn at kanna hvørji rættindir og skyldir pressan hevur, sum vakthundur í samfelagnum. Tað besta, ið kann sigast um Einglapressuna í dag er, at hon "er en skødehund, en overfed kælen vovse, med hold kæft bolsjer på sideben og sidelinje".Av somu orsøk hava vit valt at taka afturíaftur fleiri av teimum gomlu perlunum í blaðnum. Vit ynskja fólki góðan lesihug, tí tað kemur meira.


text:
Illa á holdi komin kemur unga trælagentan Korka á rossinum Froyfaksa til Roykjavallar, tá garðurin, hon býr á í Álvadali, verður tikin í skalvalopi. Í skalvanum doyggja mamma Korku og alt hitt húsfólkið í Álvheygi. Á Roykjavøllum búgva Úlvbrún forna, sum dugir meiri enn at mæta sær, og Tórálvur, ið hevur nógv ættfólk og trælir undir sær á garðinum. Korka kemur undir veingjabreiði Úlvbrúnar, ið lærir hana at lesa rúnirnar. Úlvbrún sær, at dugur er í gentuni, og hon roknar seg fram til, at Korka er dóttirin, Tórálvur fekk við Mýruni, ið hann hevur tikið til Íslands úr Írlandi á sinni. Eftir eina tíð verður hon noydd at flýggja av garðinum og kemur umborð á skip, ið skal til Danmarkar. At duga rúnarkynstrið kemur henni ikki alla tíðina til góðar. Eftir at hava sagt Ólavi kongi svenska frá, hvør lagna hansara verður, verður hon aftur noydd at flýggja, men hesa ferð ikki einsamøll. . .
Spennandi, virðislønt bók, sum tekur lesararnar inn í fyrstu ættarlið íslendinga.
Aftur


text:
Tørvar tykkum vindeygavask?
Ongan oppgavu eri ov lítil, ongan oppgavu eru ov stórur. Vit havi fýra dugnaliga vindeygavaskari klar at hjálpa. Hyggj at hvat vit kunnu bjoða teg og bílegg skínandi vindegu við oyðublaði niðriundir.
Vinna
Styrki okkara er serliga vindeygavask á stórum og høgum glasfasadum.
Okkara serkunnleiki ger at vi duga væl til tey stori torføri oppgavuni.
Skrivstovur
Vit syrgja fyri at bædi arbeidsfólk og gjestir trívist væl í tykkara høli.
Vit vaska regluglia hvønn månadi í alt landi, til dømis Tórshavn, Klaksvík, Fuglafjørður, Runavík og á Vágum.
Sólubuð
Vit bjóða okkum fram at vaska framsíðar hvønn ella annahvønn viku. Sá er sólubuðini hjá tær alltíð innbjóandi.
Vit havi rútar í fasta legu hvønn viku í Tórshavn og Runavík.
Privat
Vit vaska sjalvandi øll slag av privathus, bæði innan og uttan.
Vit reinsi maling og annað av um neyðugt.
Fast avtali
Vit koyra regluliga runt alt landi og bjoðar fast avtali við goð avsláttri, sá skal tú ikki hugsa om at fáa tað gjort.
Á bygd?
Vit hugsa at øll skullu hava møguleiki at fåa rein vindeygu. Tí køyra vit regluliga til minni pláss einsini.
Vit eru til dømis fyra ferðir um árit í Viðareiðis og tvey á Nólsoy.
Um tit eru tvey eller fleiri grannar eri koyringin ókeypis.
Útgerð
Vit vaska við serligari útgerð. Okkara serbygdi amboð vaskar við ultra reinum vatni heilt upp í 20 metra hædd. Tað er tað sama sum 6 hæddir.
Vit duga sjalvandi einsini at bruka skravara sera væl.
Umhvørvið
Vit hugsa om umhvørvið. Tí tað einasta, ið vit sletta í vøkru føroysku náttúruni er, ja, reint vatn!
Arbeiðstrygd
Vit hugsa um trygdina og nýta ikki stiga meir enn neyðugt, men brúka eina langa stong og bust í staðin.
Vit nyta einsini refleksvestar so vit eri sjónlig.


text:
Kennifílur
Politikkur um kennifílur
Tá ið tú klikkir víðari, tekur tú undir við okkara politikki í samband við kennifílur.
Kennifíla
Ein kennifíla er ein lítil dáta, ið verður goymd í tínum netkaga, so at heimasíðan minnist til tín og kann veita miðvísa tænastu. Fyri at heimasíðan skal kunna nýtast á ein nøktandi hátt, er neyðugt at nýta kennifílur.
Hvussu gera vit?
Vit brúka kennifílur á okkara heimasíðu fyri at bøta um tína uppliving. Google Analytics verður brúkt fyri at kunna samla dátur til hagfrøðilig endamál.
Kennifílur á heimasíðuni hjá Kringvarpi Føroya
Nei takk til kennifílur?
Um tú ikki vilt, at tín netkagi skal varðveita kennifílurnar, so ber til at sletta tær. Við at trýsta á Ctrl + Shift + Delete í senn, skuldi tín netkagi latið ein teig upp, har tað ber til at sletta kennifílurnar.
Um tú brúkar Mac teldu, er snarvegurin næstan tann sami; Cmd + Shift + Delete.
Á snildfon velst eisini um hvat fyri skipan og forrit tú brúkar. Á Android við Chrome, kanst tú trýsta á valmyndina ovast til høgru, vel History og so Clear browsing data.
Við Iphone mást tú inn á Settings og so velja Safari, og síðani Clear History and Website Data.
Síðst dagført 23 mars 2021.


text:
Akupunktur
Akupunktur er ein alternativur viðgerðarháttur, sum hevur sínar røtur í Kina og í øðrum londum í fjareystri. Tað finnast fleiri sløg av akupunkturi. Klænar nálir verða stungnar í ávís akupunktur punktir á kroppinum. Hetta verður gjørt fyri at fáa javnvág í energirenslinum í kroppinum, sum á kinesiskum málið verður rópt qi, til tess at linna um pínu ella hjálpa sjúkutekin frá kroppinum. Sambært hesum ástøði, so ganga sonevndar meridianir í kroppinum, nakrar ganga frá høvdinum niður í hondina alla armin, aðrar ganga frá høvdinum niður í fótin. Ástøðið sigur so, at orka streymar gjøgnum hesar meridianir, men at tær kunnu gerast typtar/blokkaðar av einari ella aðrari orsøk, og her er tað, at ein akupunktørur kann hjálpa við at seta nálir í nøkur ávís akupunktur punktir, alt eftir hvørji sjúkueyðkenni, ið persónurin hevur. Fleiri læknar nýta eisini nálir at viðgerða við, men ofta eru teir ikki útbúnir innan klassiskan akupunktur. Læknar nýta oftast nálirnar til pínulinnan við at stinga nálina nærindis har ið sjúklingurin hevur pínu. Í Danmark og Føroyum skal kann ein akupunktørur ikki bara fara í holt við at viðgera fólk uttan víðari. Lógin krevur, at hann ella hon hevur samband við ein lækna.


text:
Her eru úrslitini frá Føroyameistarastevnuni og Juniormeistarastevnuni 2020, sum Svimjisamband Føroya skipaði fyri í Páls Høll í Vági nú 3. til 5. juli 2020, í góðum samstarvi við Suðuroyar Svimjifelag og hini svimjifeløgini. Hartil heiðursmerkjalistar og FINA stigatalvur.
- fmjm2020-urslit.pdf
- fmjm2020-urslit.html
- fm2020-fina-stig-kvinnur.txt
- fm2020-fina-stig-menn.txt
- fm2020-heidursmerki.txt
- jm2020-heidursmerki-junior-eldri.txt
- jm2020-heidursmerki-junior-yngri.txt
Úrslitini síggjast eisini her á livetiming.se, umframt at stroyming frá allari stevnuni sæst her á YouTube.


text:
Audi hevur nú kunngjørt e-tron GT og RS e-tron GT, ið eru teirra luksus el sedan bilar. Hesin bilurin er bygdur á sama platform Porsche Taycan. Audi e-tron GT og RS e-tron GT klára frá 0-100 uppá ávíkavist 3.9 sek og 3.1 sek
General Motors: Einans el-bilar frá 2035 Ein av heimsins størstu bilaframleiðarum, meldaðu hósdagin út, at øll søla av diesel og bensinbilum steðgar í seinasta lagi í 2035. General Motors hava m.a. Cadillac, GMC, Buick og Chevrolet á sínum portfolio. Les tíðindaskrivið frá General Motors her Ella les grein sum DR hevur skriva um evni her
Luksus útgávan hjá Tesla “Model S” hevur júst fingið eina snið og tøkni uppfrískan. Størsta broytingin sæst innaní bilinum, og ein tann mest eyðmerkta broytingin er róðri, ið ikki longur er runt men fýrkantað. Tesla hevur valt at kallað hetta slagið av róðri eitt “yoke” róður.
Í dag var stovnandi fundur, har nýtt elbilafelag varð sett á stovn. Talan er um felag fyri fólk við áhuga fyri elakførum.
Tesla og teirra Cybertruck sleppur ikki at eiga hendan marknaðin einsamallur, tí longu nú standa bilframleiðararnir í kø at kunngera teirra el-Pickup bil.
Rolls-Royce vilja eisini vera við í spælinum um elbilarnar Slatur gongur um at Rolls-Royce fyrireikar seg til at kappast við hinar bilasmiðjurnar um at selja luksus elbilar. BMW fyritøkan, ið eigur Rolls-Royce, hevur fyri kortum skráset navnið Silent Shadow sum Trademark, hjá týsku patentstovuni. Silent Shadow, vísur til víðagitnu Silver Shadow útgávuna, ið var best […]
Nio ET7 koyrir 1.000 km uppá eina løðing Kinesiska bilmerki Nio, sum útkemur við fyrsta modellinum ET7 um eitt ár, siga at við faststofbattarínum, fer bilurin at klára at koyra 1.000 km uppá eina løðing. Les meira um Nio ET7 her Sí stutt filmsbrot um bilin niðanfyri


text:
Grafisk Fasilitering ger samskifti lættari
Lættari hjá tær at miðla tín boðskap!
Lættari hjá tínum luttakarum at skilja evnið!
Lættari hjá tykkum at seta felags mál!
BETRI UNDIRVÍSING, FUNDIR OG SAMSTARV
Grafisk Fasilitering (GF) er kent um allan heim og verður brúkt bæði innan undirvísing og í arbeiðslívinum. Besta grundgeving fyri at nýta GF í arbeiðshøpi er, at menniskjaheilin betri skilir myndir enn tekst. Í arbeiðslívinum krevst ofta, at vit duga at lýsa hugskot, tankar og uppgávur á ein sjónligan hátt. GF merkir heilt einfalt, at tú teknar ímyndir og skap, so tín boðskapur gerst lættari hjá áhoyrarunum at skilja.
Á hesum skeiði lærir tú skjótt og lætt grundleggjandi grafiskar teknikkir, og eftirsum vit venja meginpartin av tíðini, kennir tú teg beinanvegin nóg tryggan at leypa útí tað og nýta GF í tínum arbeiði.
TAÐ ER IKKI NEYÐUGT AT DUGA AT TEKNA!
Skeiðið verður hildið leygardagin 3. novembur frá kl. 9.00 til 15.00 í Lamba Skúla.
Kostnaður: 2.495 kr. íroknað mvg, tilfar og ábit.
Undirvísarar eru Turið Petursdóttir og Rannvá Troest.
Les eisini um VIZFO2018, sum verður hósdagin 8. novembur.
Til ber eisini at bíleggja skeiðið skræddaraseymað til tína fyritøku ella stovn við at senda ein teldupost til info@bituff.com.


text:
Samkoma Innan Glyvur/Skála – Loyst var úr lagdi!
Poul Jóhan Djurhuus skrivar:
Hetta er fínastova hjá Ommu á Glyvur, (Poulina Djurhuus) har eg var nógv sum smádrongur, serliga í fimtiárunum. Tað var í hesi stovu og við hesum møblunum, at samkoman Innan Glyvur byrjaði fyri 49 árum síðani, á heysti 1971.
Skjótt varð stovan ov lítil og tað varð flutt inn til abbabeiggja mín Anton og Karolinu Djurhuus eisini Innan Glyvur. Í 1979 flutti samkoman inn í spildurnýggjan sal á Skála, NERIJA, har samkoman er í dag. Omma og pápabeiggi mín Emil góvu loyvi til at hava breyðbróting í húsum teirra, sum tey eisini eiga stóra tøkk fyri.
Til fyrstu breyðbrótingina vóru hesi: Omma, Karolina og Anton Djurhuus, Steinvør og Arnhold Olsen, og eg sjálvur. Hetta fyrsta møti var meiri sum ein roynd, men avgjørt var at hava tað aftur fylgjandi sunnumorgun, og tá vóru vit tey somu á møti + tríggir synir hjá Steinvør og Arnhold; og síðani tá hevur breyðbróting verið Innan Glyvur og seinni á Skála í 49 ár. Komandi heyst, 05. september, verða tað 50 ár síðani samkoman í Nerija byrjaði Innan Glyvur.
LEGÐIST AFTURAT
Tað, sum var so ómetaliga hugaligt, var, at tað legðist so skjótt afturat. Fólk á Selatrað, Morskranesi, Strondum, Skála, Skálabotni og Funningsbotni góvu seg til kennar, at tey ynsktu at vera við til breyðbrótingina, sum byrjað var Innan Glyvur. Um hetta mundi komu eisini nøkur til trúgv og gjørdust ein partur av hesi lítlu samkomu, og onnur, sum høvdu vitnað um frelsuna fyri fleiri árum síðani lótu seg doypa.
Av hesi orsøk gjørdist ”Fínastova” hjá ommu og stovurnar hjá Anton og Karolinu ov trongar, og skjótt fór samkoman at tosa um grundstykki til sal, sum gjørdist ein gleðiligur veruleiki í 1979.
BARNAMØTIR
Samstundis sum breyðbróting byrjaði í húsinum hjá ommu, so byrjaðu eisini reglulig barnamøtir annanhvønn týsdag í húsunum hjá Anton og Karolinu. Tað var Steinvør hjá Arnhold, sum stóð fyri barnamøtunum, og tað komu yvir 20 børn. Innbjóðingar vóru sendar í øll húsini á Glyvur, tey uttastu húsini á Skála og tey innastu húsini á Strondum. Hetta var eisini eitt frambrot úr nýggjum við tað, at regluligt barnaarbeiði ikki áður hevði verið í bygdini.
Eg vil leggja hetta afturat, at tað, sum her er skrivað er ein týðandi partur av bygdasøguni hjá bygdunum Innan Glyvur og Skála – hetta var eitt frambrot har loyst varð úr lagdi! Vanvirð ikki tað, sum byrjað verður í smáum!


text:
Røða Pæturs er stutt sagt ein páskaprædika, sum verður hildin hvítusunnudag av einum uppreisnarvitni, sum við Heilagum Anda nú er búgvin til at boða gleðiboðskapin í frímóði.
Les Áps 2,22-41
Evangeliið eftir Lukas skilir seg frá hinum evangeliunum við tað, at tað er deilt upp í tvær bøkur. Ápostlasøgan er framhaldið av evangeliinum eftir Lukas. Hesar báðar bøkurnar verða settar í samband við hvørja aðra í hinum fyrsta versinum í ápostlasøguni, har vit lesa: "Hina fyrru frásøgnina skrivaði eg, Teofilus, um alt tað, sum Jesus fór undir bæði at gera og læra..." (Áps 1,1). Hin fyrra frásøgnin, tvs. Evangeliið eftir Lukas, snúði seg um alt tað, sum Jesus fór undir bæði at gera og læra. Í stuttum snýr Ápostlasøgan seg um tað, sum ápostlarnir og samkoman gjørdi. Áps 1,8 er lyklaorðið til alla bókina: "Men tit skulu fáa kraft, tá ið heilagur andi kemur yvir tykkum, og tit skulu verða vitni míni bæði í Jerúsalem og í allari Júdeu og Sámáriu og líka til ytstu endamark á jørðini." Ápostlasøgan er tí eisini Heilaga Andans bók, har lærusveinarnir fáa lyftið um Andans komu, sum eisini verður uppfylt hvítusunnudag. Og tað er í hesum samanhanginum, at Pætur stígur fram og heldur sína røðu. Røða Pæturs er stutt sagt ein páskaprædika, sum verður hildin hvítusunnudag av einum uppreisnarvitni, sum við Heilagum Anda nú er búgvin til at boða gleðiboðskapin í frímóði. Henda fyrsta kristna prædikan var borin av Heilagum Anda og orsøk til stóra veking: 3000 menniskju lótu seg doypa henda sama dag, eftir at tey høvdu hoyrt Pætur prædika. Tí er tað eisini ein sera stórur framíhjárættur hjá okkum at lesa og granska røðu Pæturs!
Ikki eru hesir menn druknir
Í Áps 1,1-13 hoyra vit boðskapin um dunið av himli og hvussu lærusveinarnir verða fyltir við Andanum og at teir byrja at tala á øðrum tungumálum. Fólkið, sum var har, undraðist og segði: "Sí, eru ikki allir hesir, ið tala, Galileumenn? Hvussu ber tað tá til, at vit, ein og hvør, hoyra teir tala á okkara egna máli, sum vit eru føddir við?... Men aðrir spottaðu og søgdu: "Teir eru druknir av søtum víni" (Áps 2,7-8,13). "Tá steig Pætur fram saman við hinum ellivu, hevði upp rødd sína og mælti til teirra: "Tit, Jødar, og allir tit, sum búgva í Jerúsalem, hetta veri tykkum vituligt, og gevið orðum mínum ljóð! Tí at ikki eru hesir menn druknir, soleiðis sum tit halda; tí at nú er eisini landsuðurstíð" (Áps 2,14-15).
Pætur stígur her fram, sum leiðarin hjá hinum ellivu, og hann talar eisini teirra vegna. "Ikki eru hesir menn druknir", sigur hann og grundgevur hetta við, at tað er landsuðurtíð. Klokkan er ikki farin av 09.00. Hin jødiski dagurin byrjar kl. 06.00 um morgunin, og hin triðji tímin, tvs. kl. 09.00. var hin fyrsti av teimum trimum bønartíðunum hjá jødunum, og frómir jødar hvørki ótu ella drukku áðrenn hina fyrstu morgunbønina. Í dag eru tað nógv fólk, sum eru full kl. 09.00 um morgunin, og tað hevur tað sikkurt eisini verið tá, men Pætur má burturvísa henda órímuliga pástandin um, at lærusveinarnir eru fullir, tí at hetta skapar eina frástøðu ímillum boðskapin og tey, sum hoyra hann. Fólk taka ikki fullamannaprát í álvara, og hesin gudinnblásti boðskapurin mátti fyri alt í verðini ikki skúgvast til síðis sum fullamannaprát. Her var talan um vegin, sannleikan og lívið. Tí er Pætur so skjótur til at stíga fram fyri at burturvísa henda pástandin um, at teir vóru fullir.
Úthelling Andans
Harímót hevur tað verðið profetera um hesa hendingina í Gamla Testamenti. Pætur sær undurið á hvítusunnu sum uppfyllilsið av fyrijáttanini um Andans úthelling hjá profetinum Jóel. Tí endurgevur hann orðini hjá Jóel og sigur: "Men hetta er tað, sum sagt hevur verið við Jóel profeti: "Og tað skal verða á hinum evstu døgunum, sigur Guð, tá skal eg hella út av anda mínum yvir alt hold; og synir tykkara og døtur tykkara skulu profetera, og ungmenni tykkara skulu síggja sjónir, og gamalmenni tykkara skulu droyma dreymar. Ja, eisini yvir trælir mínar og yvir trælkvinnur mínar skal eg á teimum døgunum hella út av anda mínum og tey skulu profetera. Og eg skal lata undur verða á himlinum í erva og tekin á jørðini í neðra, blóð og eld og guvurok. Sólin skal umskapast til myrkur og mánin til blóð, áðrenn hin mikli og dýri dagur Harrans kemur. Og tað skal verða, at hvør tann, sum ákallar navn Harrans, skal verða frelstur" (Áps 2,16-21).
Messiastíðin
Her lesa vit fyrijáttanina um, hvussu Gud á hinum evstu døgunum skal hella sín Anda út yvir alt hold. Og tá ið Pætur sigur, at undurið á hvítusunnu veruliga er uppfyllilsið av orðunum hjá Jóel, sigur hann harvið eisini, at nú er hin evsta tíðin komin. Messiastíðin er komin! Jesaja hevur eisini profetera um Messias og hansara ríki: "Men av Ísai runni skal kvistur spretta fram og angi av rótum hans bera frukt. Og andi Harrans skal hvíla yvir honum, andi vísdóms og vits, andi ráðs og kraftar, andi kunnskapar og ótta Harrans" (Jes 11,1-2). Sambært rabbinskari læru skuldu allir jødar í endatíðini fáa lut í Guds Anda og tala profetiskt. Við at endurgeva orðini hjá Jóel sigur Pætur altso, at messiastíðin er komin og fyrijáttanirnar eru uppfyltar fyri Guds fólk. Men tað er kortini bara ein leivd, sum hevur fingið lut í messiasríkinum. Henda leivdin er hitt nýggja gudsfólkið, hitt nýggja Ísrael, hini trúgvandi, hini kristnu. Synir, døtur, ungmenni, gamalmenni og trælkvinnur fáa lut í Andanum og Andans gávum. Tá Pætur leggur dent á, at Gud skal hella sín Anda út yvir alt hold, so sipar hetta altso ikki til, at Gud eisini oysir sín Anda yvir øll tey, sum ikki vilja taka ímóti honum. Harafturímóti sipar “alt hold” til hetta, at Gud oysir sín anda yvir øll menniskju uttan mun til ytri umstøður og sosiala sundurskiljing. Hetta er, sum Paulus sigur í Gal 3,28: "Her er ikki Jødi ella Grikki, her er ikki trælur ella frælsur maður, her er ikki kallur ella kona; tí at tit eru øll ein maður í Kristi Jesusi."
Profetisk tala
Jóel sigur: "synir tykkara og døtur tykkara skulu profetera, og ungmenni tykkara skulu síggja sjónir, og gamalmenni tykkara skulu droyma dreymar" (Áps 2,17). Hetta eru tekini, sum fylgja teimum, sum hava fingið lut í Andanum. Hin profetiska talan verður nevnd fyrst, tí at henda gávan er eftir øllum at døma tann týdningarmesta. Tað er eisini henda gávan, sum foldar seg út fyri øllum teimum, sum eru til staðar í Jerúsalem henda hvítusunnudagin. Vit møta eisini hini profetisku taluni ferð eftir ferð í Ápostlasøguni:
Tað, sum eykennir hina profetisku taluna, er ávirkanin, sum hon hevur. Paulus sigur: "Men um allir profetera, og inn kemur onkur vantrúgvandi ella ókunnigur, tá verður hann sannførdur av øllum, dømdur av øllum. Loynimálini í hjarta hansara verða opinber, og hann vil tá falla fram á ásjón sína og tilbiðja Guð og vitna tað, at Guð av sonnum er tykkara millum" (1 Kor 14,24-25).
Sjónir og dreymar
Sjónir og dreymar fylgja eisini við teimum, sum hava fingið lut í Andanum. Stefan sá eina sjón, áðrenn hann varð steinaður til deyða: "Men hann hugdi upp til himmals, fullur av heilagum anda, og sá Guðs dýrd og Jesus standandi við høgru hond Guðs. Og hann segði: "Sí, eg síggi himlarnar opnar og menniskjusonin standandi við høgru hond Guðs!" (Áps 7,55-56). Paulus droymdi: "Men Harrin segði um náttina í eini sjón við Paulus: "Óttast ikki, men tala og tig ikki! Tí at eg eri við tær, og eingin skal leggja hond á teg fyri at gera tær mein, tí at eg eigi nógv fólk í hesum staði" (Áps 18,9-10).
Hin mikli og dýri dagur Harrans
Í fyrijáttanini hjá Jóel hoyra vit at enda, at Gud "skal lata undur verða á himlinum í erva og tekin á jørðini í neðra, blóð og eld og guvurok. Sólin skal umskapast til myrkur og mánin til blóð, áðrenn hin mikli og dýri dagur Harrans kemur. Og tað skal verða, at hvør tann, sum ákallar navn Harrans, skal verða frelstur" (Áps 2,19-21). Hetta snýr seg um dómadag og tekini, sum ganga undan hinum dýra og mikla degi Harrans. Blóð, eldur og guvurok er tað, sum eyðkennir kríggj. Og Jesus sigur í Mark 13,7: "Men tá ið tit hoyra um bardagar og frætta tíðindi um bardagar, tá óttist ikki; hetta má henda, men ikki er endin enn." Jesus talar eisini um tekin í sólini og mánanum í Matt 24,29: "Men brátt aftan á trongdina í teimum døgum skal sólin myrkna og mánin ikki geva skin sítt, og stjørnurnar skulu falla niður av himli, og skakast skulu himmalsins kreftur." Hetta er tað, sum skal henda áðrenn Harrans dag ella dómadag, tá ið Gud fer at døma allan heimin. Og á hesum degnum eru tað einans tey, ið ákalla navn Harrans, ið verða frelst.
Vit liva í endatíðini
Í hesum tekstinum hjá Jóel møta vit altso fyrst og fremst einari fyrijáttan um úthelling Andans. Henda fyrijáttanin varð uppfylt á hvítusunnu. Aftaná hetta hoyra vit eina fyrijáttan um endatíðina og dómadag. Í dag er heimurin merktur av blóði, eldi og guvuroki, men tekin í sól og mána hava vit kortini ikki upplivað enn. Tí kann man ikki siga, at hesin seinni parturin av fyrijáttanini er gingin út. Í hesum tekstinum møta vit altso bæði nøkrum, sum longu er hent og nøkrum, sum ikki er hent enn. Men Pætur segði, at hetta var tað, sum skuldi henda á hinum evstu døgunum. Endatíðin byrjaði altso á hvítusunnu í Jerúsalem fyri uml. 2000 árum síðani, men hon er ikki enda enn. Vit liva sostatt í endatíðini. "Liðið er á náttina, og dagurin er í nánd" (Róm 13,12).
Vitnisburðurin um Jesus
Aftaná at hava endurgivið fyrijáttanina hjá Jóel, sigur Pætur nú: "Tit Ísraelsmenn, hoyrið hesi orð: Jesus úr Nasaret, ein mann, sum av Guði var sannaður fyri tykkum við kraftargerningum og undurum og teknum, sum Guð læt hann gera tykkara millum, so sum tit sjálvir vita, hann, sum eftir Guðs fyriskipaða ráði og fyrivitan var vorðin givin upp, hava tit krossfest við vándra manna hondum og tikið av lívi" (22-23). Nú kemur Pætur inn á høvðusboðskapin í hansara røðu, nevniliga vitnisburðurin um Jesu lív og gerningar. Pætur peikar fyrst og fremst á undrini, sum Jesus gjørdi. Hesi undrini høvdu jødarnir sjálvir verið vitni til. Teir høvdu sæð hann grøða fólk og reka illar andar út. Tí er tað eisini, at Pætur sigur við jødarnar, at Jesus varð sannaður fyri teimum við kraftargerningum og undrum og teknum, sum Guð læt hann gera teirra millum. Undrini, sum hann gjørdi, prógvaðu, at hann var guddómligur. Hesin boðskapurin um undrini, sum Jesus gjørdi, er altso ikki fremmandur fyri jødunum, men teir, sum ikki tóku ímóti hesum boðskapinum, høvdu hert síni hjørtu.
Guds líðandi tænari
Pætur sigur eisini við jødarnar, at tað vóru teir, sum krossfestu og tóku Jesus av lívi. Men tá ið hann sigur, at teir gjørdu hetta við "vondra manna hondum" (23), merkir hetta, at teir tóku hann av lívi við hjálp frá rómverjunum. Jødarnir høvdu ikki sjálvir myndugleika til at taka Jesus av lívi, men máttu geva hann yvir til rómverjar, sum síðani krossfestu hann. Sjálv krossfestingin var jú ein rómverskur deyðastraffur. Men Jesu krossfesting var kortini ikki tilvildarlig. Jesu deyði var ikki einans ein fylgja av óndskapinum hjá menniskjum. Hetta, sum hendi á Golgata, hendi eftir "Guðs fyriskipaða ráði og fyrivitan" (23). Tað var Guds vilji. Krossfestingin mótprógvaði altso ikki, at Jesus var Messias. Hetta vóru tað kortini nógv, sum hildu. Tey søgdu: "Øðrum hevur hann hjálpt, men sær sjálvum er hann ikki mentur at hjálpa!" (Matt 27,42). Men krossfestingin mótprógvaði als ikki, at Jesus var Messias. Tey, sum hildu tað, kendu ikki skriftirnar nóg væl. Tað var ikki gingið upp fyri teimum, at Messias og Guds líðandi tænari vóru hin sami persónurin. "Men hann varð særdur vára synda vegna og sundurbrotin vára misgerða vegna; okkum til friðar kom revsingin niður á hann, og av sárum hans fingu vit heilsubót" (Jes 53,5). Menniskjusonurin er ikki komin at verða tænaður, men at tæna og geva lív sítt sum loysigjald fyri okkum (Matt 20,28).
Uppreisnartrúgvin
Aftaná hetta kemur Pætur inn á Jesu uppreisn. Uppreisnarboðskapurin hevur sjálvsagt sett djúp spor í lívinum hjá Ápostlunum. Og Pætur, sum hevði avnokta Jesus í borgargarðinum og sum óiva eisini sá sín Harra doyggja á krossinum, hevur verðið ovurfegin, tá ið hin upprisni Jesus sýndi seg fyri honum. Paulus sigur í 1 Kor 15,3-5: "Tí at eg læt tykkum fáa at vita fyrst og fremst, tað sum eg eisini havi tikið við, at Kristus doyði fyri syndir okkara samsvarandi við skriftirnar, og at hann varð grivin, og at hann stóð upp triðja dagin samsvarandi við skriftirnar, og at hann varð sæddur av Kefasi, og síðan av teimum tólv". Kefas er Pætur, og Jesus fór fyrst til Pætur, áðrenn hann sýndi seg fyri teimum tólv. Og hesin maðurin, sum óiva var heilt vónbrotin aftaná sína avnoktan, hesin maðurin, sum sá sín Harra doyggja á krossinum, varð lyftur upp úr vónloysisdýkinum, tá ið hin upprisni frelsarin sýndi seg fyri honum. Henda uppreisnartrúgvin er eisini orsøkin til, at Pætur sigur: "Lovaður veri Guð og faðir várs Harra Jesu Krists, sum eftir miklu miskunn síni hevur endurføtt okkum til livandi vónar fyri uppreisn Jesu Krists frá deyðum" (1 Pæt 1,3). Uppreisnin hevur óiva verið tað, sum hevur sett tey djúpastu trúarsporðini í hjartanum hjá Pæturi. Og tí hevur uppreisnarboðskapurin eisini so stóran týdning í hansara boðan. Tí sigur Pætur nú við áhoyrarnar: "Henda Jesus reisti Guð upp, og um tað eru vit allir vitni" (32). Pætur og Ápostlarnir kunnu vitna, at teir hava sæð hin upprisna við teirra egnu eygum. Hetta hongur eisini saman við tað, sum Jesus segði við teir: "tit skulu verða vitni míni bæði í Jerusalem og í allari Júdeu og Sámáriu og líka til ytstu endamark á jørðini" (Áps 1,8).
Jesus er lívsins vegur
Pætur sær eisini uppreisnina í ljósinum av skriftini og sipar serliga til Sl 16 og 110. Í gamla Ísrael varð Sl 110 útlagdur soleiðis, at hann snúði seg um Messias. Jesus útlegði eisini sjálvur sálmin á henda hátt (Matt 22,41...). Sl 16 hevur eftir øllum at døma verið eitt av kjarnuorðunum, sum samkoman knýtti at Jesu uppreisn. Vit síggja eisini, at Paulus brúkar henda sama sálmin í Áps 13,35. "Harfyri gleddist hjarta mítt, og tunga mín fegnaðist; ja, enntá meira skal eisini likam mítt hvíla í vón; tí at ikki vilt tú lata sál mína verða eftir í helheimi, og ikki heldur vilt tú lata tín heilaga síggja rot. Tú hevur kunnar gjørt mær lívsins vegir; tú vilt meg fylla við gleði fyri ásjón tíni." Hetta snýr seg um Jesus. Hann fekk ikki at síggja rot. Hann varð ikki verðandi í helheimi, men reis upp triðja dagin. Og tað einasta, sum lá eftir í grøvini vóru línklæðini og sveittadúkurin. Men hesi orðini snúgva seg eisini um okkum, sum trúgva á og fylgja hinum upprisna frelsaranum. Vegna Jesu sigur yvir Sátan, synd og deyða kunnu heldur ikki vit verða hildin av deyðanum, men okkara sál skal harafturímóti rísa upp úr deyðsríkinum við hini somu uppreisnarkraft, sum Jesus reis upp við.
Talsmaðurin
At enda sigur Pætur, at tá ið Jesus nú "er hevjaður upp við Guðs høgru hond og hevur av faðirinum fingið fyrijáttan um heilagan anda, hevur hann úthelt hann, sum tit bæði síggja og hoyra. Tí at Dávid fór ikki upp til himna, men hann sigur sjálvur: "Harrin segði við harra mín: Set teg við høgru hond mína, til eg leggi fíggindar tínar sum eina fótskør fyri føtur tínar." Tí skal alt Ísraels hús vita tað av sonnum, at Guð hevur gjørt hann bæði til harra og Krist, henda Jesus, sum tit krossfestu" (33-36). Her staðfestir Pætur fyri vitnunum til Andans úthelling á hvítusunnu, at alt hetta, sum tey síggja og hoyra, er hinum upprisna Jesusi at takka fyri. Jesus segði jú við ápostlarnar: "Tað er tykkum at gagni, at eg fari burtur. Tí at fari eg ikki burtur, kemur talsmaðurin ikki til tykkara; men fari eg burtur skal eg senda hann til tykkara" (Áps 16,7). Tað er henda fyrijáttanin, sum verður uppfylt henda undurfulla dagin í Jerúsalem. Jesus er risin upp, og hann hevur sent Talsmannin (Heilagan Anda) fyri at sannføra heimin um synd og um rættvísi og um dóm (Jóh 16,8). Tí skal alt Ísraels hús vita tað av sonnum, at Guð hevur gjørt hann bæði til harra og Krist, henda Jesus, sum teir krossfestu.
Endi
Tá ið Jesus varð krossfestur, spottaðu hermenninir hann; "teir komu og rættu honum edik og søgdu: "Ert tú kongur Jødanna, so bjarga tær sjálvum!" Men ein yvirskrift var eisini uppi yvir honum: Hetta er kongur Jødanna" (Luk 23,36-38). Yvirskriftin á krossinum var sonn. Hermenninir spottaðu Jesus, óvitandi av at hann hekk har í teirra stað, og at hann ikki bjargaði sær sjálvum, tí at einans soleiðis kundi hann bjarga teimum. Lívsins harri leið deyðan, fyri at leiga okkum til lívið. Men við tað, at hann er lívsins harri, vann hann eisini sigur á deyðanum. Tað var ikki møguligt, at hann skuldi verða hildin av deyðanum, og saman við honum eiga vit hina livandi vónina. Saman við honum eiga vit syndanna fyrigeving, uppreisn og ævigt lív!
"Tí at hetta forgongiliga eigur at verða klætt í óforgongiligleika, og hetta deyðuliga eigur at verða klætt í ódeyðuligleika. Men tá ið hetta forgongiliga er klætt í óforgongiligleika og hetta deyðuliga er klætt í ódeyðuligleika, tá skal tað orðið ganga út, sum skrivað er: "Deyðin er uppslúkaður í sigur." "Deyði, hvar er sigur tín? Deyði, hvar er broddur tín?" (1 Kor 15,53-55).


text:
Bárður Nielsen fund við heilsumálaráðharran
25. juni 2018
Formaður Sambandsfloksins hevur havt fund við danska heilsumálaráðharran fyri at styrkja bondini á heilsuøkinum
Formaður Sambandsfloksins, Bárður á Steig Nielsen og Ellen Trane Nørby, heilsumálaráðharri, hava havt fund um at styrkja samstarvið millum Føroyar og Danmark á heilsuøkinum.
Ellen Trane Nørby og Bárður S. Nielsen skiftu orð um ymisk viðurskifti, har ið Føroyar og Danmark kunnu samstarva enn betri. M.a. talaðu tey um at fáa eina nógv smidligari skipan viðvíkjandi sjúklingaviðgerð millum føroyska og danska heilsuverkið. Brúk er fyri einari smidligari skipan, so sjúklingar sleppa undan bíðitíð og skjótari fáa neyðuga viðgerð.
Heilsumálaráðharrin og Bárður S. Nielsen prátaðu eisini um møguleikan fyri at góðkenna ávísa heilivágsframleiðslu til útflutnings. Hetta kann verða byrjanin til at økja um framleiðsluna hjá Apoteksverkinum og røkka fleiri við hesum heilivági.
Tey bæði fegnaðust eisini eisini um nýggju skipanina, har ið føroysk læknalesandi hava fingið framíhjárætt til turnus í føroyska heilsuverkinum.
- Týdningarmest er at styrkja samstarvið millum Føroyar og Danmark á heilsuøkinum, so allir føroyingar kenna seg tryggar, tá ið teir fara av landinum til Danmarkar at fáa sær heilsubót, sigur Bárður S. Nielsen, formaður Sambandsfloksins.
Mynd:
Ellen Trane Nørby, heilsumálaráðharri, og
formaður Sambandsfloksins, Bárður S. Nielsen
Sambandsflokkurin
RN
Aftur


text:
Laila av Reyni á verður við
Songkvinnan og fjøllistakvinnan Laila av Reyni skal framføra á Summar Festivalinum í august.
Laila av Reyni gav fyri kortum út sína aðru útgávu, sum kallast Stay. Hetta er ein melankolsk elektropopútgáva, sum er ein ferð gjøgnum tónleik, kenslur og visuellu list. Laila tekur støði í samtíðini og teimum avbjóðingum, sum lívið hevur við sær.
Laila fer á Summar Festivalinum at hava framførslu, har hon umframt tónleikin eisini dregur aðrar partar av sínari list inn í framførsluna.
Leygarkvøldið 12. mars á midnátt er seinasti møguleiki at keypa atgongumerki, áðrenn prísurin hækkar.


text:
Um hummara.
Flott mynd við sera vøkrum botni. Her hevði hummari ikki trivist tó, í hvussu so er ikki tann hummarin sum vit fiska, íð eitur Nephrops norvegicus á latíni.
Hummari sum okkara limir fiska trívast best í og á mórubotni. Her gera teir langar holur, sum kunnu strekkja langt inn í mórudýpið.
Í hesum holum livir hummarin. Teir góðtaka at upp til 15 aðrir hummarir liva tætt uppá hvønn annan í síðuholunum, so hummarin livur í smáum familjubólkum uppá uml. 15 hummarir.
Ein sera unikk ting við at fiska hummara við rúsum er at livikorini blíva sera góð hjá hummara at trívast, tá rúsurnar hava ásettu meskavídd. Stórt sæð allur hummari undur 15 cm blívur sílaður útaftur ígjøgnum rúsurnar og teir stóru(15cm+) blíva sitandi eftir.
Hvørja ferð vit fiska ein stóran hummara blívur ein hola tóm á botni. Nú kann ein nýggjur yngri hummari flyta inn, og soleiðis kunnu vit halda ein størri hummarastovn í gongd við at fiska javnt av hesum stovni.


text: Tirreno-Adriatico, kelinavn "Kappingin við tveimum høvum", er ein elitusúkklukapping í Italia, ið gongur millum strendurnar við Tyrrenska havið og Adriatarhavið. Kappingin verður vanliga hildin tíðlar í súkklusesongini og verður tí eisini mett at vera ein týðandi fyrireiking til klassisku kappingina Milano-Sanremo. Kappingin er partur av UCI World Tour. Vinnarin av kappingini fær ein gyltan trýfork, eins og tann hjá Neptun, rómverska havgudinum. Førandi súkklarin verður latin í eina bláa troyggju, blái liturin kemst av at havið er blátt og við tað at kappingin byrjar við eitt hav og endar við eitt annað hav. Kappingin varð stovnað í 1966 av súkklufelagnum Forze Sportive Romane úr Lazio. Fyrsta kappingin vardi í tríggjar dagar og hevði tríggjar teinar. Síðan hækkaði talið av døgum og teinum til fimm, og síðan 1984 hevur talið av teinum ligið millum fimm og otta. Danin Rolf Sørensen hevur tvær ferðir vunnið kappingina. Belgiski súkklarin Roger De Vlaeminck hevur vunnið hana oftast, seks ferðir frá 1972 til 1977.


text:
Nýggja Føroyakortið, sum Føroya Dátusavn hevur ment í samstarvi við Nám, er ein dýrgripur fyri flestu føroyingar. Heili 1700 staðarnøvn eru á kortinum, sum er teknað í altjóða litum og er einastandandi vakurt.
Á Føroyaprent sóu vit beinanvegin teir óendaliga nógvu møguleikarnar at framleiða Føroyakortið í alskyns ymiskum útgávum, støddum og litum. Bæði til veggir, gólv, hurðar, rútar og aðrar slættar flatur. Næstan alt ber til. Hugsa tær t.d. stakar oyggjar í ymiskum støddum og litum, ella oyggjarnar sum transparent prýði á eina stóra glasflatu?
Vit arbeiða við fleiri spennandi uppgávum til skúlar og skrivstovur, sum ynskja at laga kortið til teirra tørv viðvíkjandi staðarnøvnum, og sum í stødd og litum hóska til teirra hølir. Men fleiri uppgávur eru vælkomnar, so ring ella støkk inn á gólvið, so práta vit um hvussu júst títt Føroyakort kundi sæð út.
Í samband við bókadagarnar í Norðurlandahúsinum, hava vit prentað Føroyakortið á foliu, montera á snøggar plátur sum veggjamyndir. Myndirnar fáast til keyps í sølubásinum hjá Rit&Rák í Norðurlandahúsinum. Eitt jólagávuhugskot?
Gott vikuskifti øll og góðar bókadagar til tykkum sum fara í Norðurlandahúsið.


text:
Í summar verður heilt serligur fyri nakrar ungar dreingir í Føroyum, tí U17 landsliðið hevur í dag tryggjað sær luttøku til EM endaspælið, sum verður í Kroatia um slakar tveir mánaðir. Í dag var seinasti dystur í hesari undankappingini og eydnaðist tað liðnum at vinna 2-1 á Slovakia. Málini skutu Tórur Jacobsen (KÍ) og Hanus Sørensen (HB).
Tvøroyri er væl umboðað á hesum landsliðnum við bæði leikara og venjara. Stefan Radosavljevic hevur verið við ferðaliðnum í Kypros, umframt Stefan hevur Elias El Moustage eisini verið við, Elias er fyrrverandi TB-leikari. Venjararnir hjá U17 landsliðnum eru Áki Johansen og Pól F. Joensen.
Hjartaliga til lukku við flotta avrikinum!
Mynd: Tórur Jacobsen (Hans Erik Danielsen – FSF.fo)